Το νέο μεγάλο αστέρι του επί κοντώ, Εμμανουήλ Καραλής, είναι από σήμερα (11/02) ο παγκόσμιος ρέκορντμαν στην κατηγορία των εφήβων.

Ο Έλληνας άλτης υπερέβη τα 5.78μ στο πλαίσιο του πανελλήνιου πρωταθλήματος κλειστού στίβου του ΣΕΦ, επίδοση που συνιστά νέα παγκόσμιο ρεκόρ εφήβων.

Αρχικά ο Καραλής πέρασε τα 5.71μ, καταρρίπτοντας τη δική του περσινή κορυφαία επίδοση εφήβων στην Ελλάδα (5.70μ), ενώ στη συνέχεια υπερέβη και τα 5.78μ.

Το προηγούμενο παγκόσμιο ρεκόρ κατείχε ο Σουηδός, Αρμάντ Ντουπλάντις, με 5.75μ από τις 11 Ιανουαρίου 2017 στη Νέα Υόρκη. Με το άλμα αυτό ο Καραλής έπιασε και το όριο συμμετοχής στο παγκόσμιο του Μπέρμιγχαμ.